प्राकृत ते अपभ्रं’श-नेई भाशाएं च बी गाथा शब्द दा प्रजोग होये दा ऐ पर इनें भाशाएं च गाथा शब्द संस्कृत दी परिभाशाएं दै अन्तरगत नेईं औंदा ऐ। प्राकृत ते अपभ्रं’श भाशाएं च गाथा शब्द पैह्‌ले ते इक विशेष छन्द लेई बरतोन लगा फी मगरा ए चरित-काव्य दे पर्याय दे रूप च प्रजोग होन लगा। समाजी, इतिहासक पौराणक कथावार्ता, अवदान ते लोक-जीवन सरबन्धी कथात्मक गीत गाथा छन्द च गै लखोन लगे ते फी इनें विशें आस्तै शब्द इक रूढ़ अर्थ च बरतोन लगा।